open-index/open-wikipedia-markdown huggingface dataset:
Lagh de Ginevra

El **Lagh de Ginevra** o **Lagh Leman** (in franzes *lac Léman* o *lac de Genève*, in arpitan *lèc Lèman*) l'è 'l lagh pussee grand de la Svizzera e de l'Europa occidentala. El se troeuva in sul confin in tra la Franza e la Svizzera. L'è per el 40% in l'Alta Savoja e per el 60% in Svizzera.
Tim Kaine

El **Timothy Michael Kaine**, ciamaa domà **Tim Kaine** (Saint Paul, 26 de febrar del 1958) l'è on politegh statunitens, senator per la Virginia e governador del midemm stat dal 2006 al 2010. In del 2016 l'è staa scernii de la Hillary Clinton 'me candidaa vicepresident, e l'è staa elegiuu per acclamazion del Partii, vist che l'era l'unegh candidaa. El sò ticket l'ha perduu i elezion presidenziai.
Agnosticism

L**'agnosticism** (dal grech **ἀ**- (*a*-), "senza", e **γνῶσις** (*gnōsis*), "savè") l'è l'atteggiament de sospend el giudizi in su 'na quiston, perchè gh'è pocch element per capìll o se pòden minga avègh. In del sens pussee doperaa la quistion l'è quella de l'esistenza del Dio

Donca l'agnostegh el dis che per lu se pò minga avègh ona proeuva de l'esistenza o de l'inesistenza del Dio, e donca el voeur minga decid. Donca, di voeult, el temin l'è doperaa anca quand che se parla di tem politegh o etegh, per indicà l'ideja de quej che han no on pensee definii.

## Vos correlaa
*Ateism
*Ateism agnostegh
*Agnosticism teista
Multipartitism

El **multipartitism** l'è ona forma politega fondada in su la presenza de pussee partii in del panorama politegh. La sò forma pussee semplice l'è 'l bipartitism.

In di stat fassista e comunista l'è pussee spantegaa el monopartitism, ma minga in la Republega Democratega Todesca, indova gh'eren 5 partii, ma quell socialista l'era el pussee important de tucc, e l'è inscì anca in Corea del Nord.
Bipartitism

El **bipartitism** l'è 'l sistema politegh multipartitegh pussee semplisc, indova che 'l panorama politegh l'è dominaa da du partii. Normalment i Stat bipartitegh i gh'ha ona legg elettorala maggioritaria. El bipartitism l'ammett di olter partii in del Parlament, ma hinn squasi ininfluent in del panorama politegh.

L'è arent al bipolarism, indova gh'è tanc partii che però se unissen in dò coalizion.

## Vos correlaa
*Bipolarism
*Monopartitism
Spada

La ** spada ** (o anca **azzal**, per antonomasia) l'è on'arma bianca a dobbia lama fada cont el ferr, on manegh e despess on vergott per protegg la man. Di voeult el manegh el gh'ha a la fin on bellee, on pomm.

## La parolla
La parolla "spada" la vegn del latin "spatha", doperada per parlà di spad de la fanteria de l'Imper Roman. A soeu voeulta la vegn del grecch "spathe".

## Alter progett
Distillazion

La **distillazion** l'è ona tecnega doperada per separà di sostanz in d'ona miscela che la droeuva i differenz in la temperatura de ebolizzion.

## Vos correlaa
*Distillazion azeotropica
*Distillazion frazionada
*Distillazion in correnta de vapor
*Distillazion catalitica
Età Antìca

L**'Età Antìca** (ach **Évo antìch**, **Antichità** o adóma **stòria antìca**) l'è la prima època de la stòria. De convensiù se lìga ol sò prensépe con l'invensiù de la scritüra (intùren ol XXXI secòl a.C.) e la sò fì con la tóma de l'Impéro Romà (476 d.C.).

## Datassiù
Per ol prensépe la gh'è mia öna data precìsa: i stòrech i à fàcc la sièlta de distinguì stòria e preistòria con l'invensiù de la scritüra, ü procèss comensàt in de la segonda metà del IV milèn a.C.

Per la fì, l'è mia dovràt adóma 'l 476, ma i è stàcie proponìde ach:
* Ol 410, an del sach de Róma da part di Alarico.
* L'espansiù àraba e la fì de l'üniù del Mediteràneo in del VII sècol.
* L'incoronassiù de Carlo Magno in del 800.

## Divisiù
In de l'Antichità d'ordinare se fà distinsiù 'ntra l'Età Clàsseca (Grécia e Róma antìche) e chèla pre-Clàsseca. I agn de transissiù col Medioévo i è ciamàt ach Tarda Antichità.

## Siiltà

## Fóncc
Hail to the Chief

**Hail to the Chief** (**Evviva el Capo** in lombard) l'è l'inn offizial del President di Stat Unii.

## Test

Hail to the Chief we have chosen for the nation,
Hail to the Chief! We salute him, one and all.
Hail to the Chief, as we pledge cooperation
In proud fulfillment of a great, noble call.

Yours is the aim to make this grand country grander,
This you will do, that's our strong, firm belief.
Hail to the one we selected as commander,
Hail to the President! Hail to the Chief

### Traduzion lombarda

Gloria al Capp ch'hemm scernii per la nazion
Gloria al Capp, che tucc nujolter saludom
Gloria al Capp, menter ghe giurom colavorazion
in de l'onorà chella granda e nobela mission chi.

Tova l'è la mira de fà chell grand paes chi ancamò pussee grand,
E chess chi ti te'l fareet, a l'è la nosta forta e ciara convinzion.
Gloria a coruu ch'emm scernii come comandant,
Gloria al President! Gloria al Capp!
Erich Honecker

L**'Erich Honecker** (Neunkirchen, 25 de agost del 1912 – Santiagh del Cile, 29 magg del 1994) l'è staa on politegh de la Republega Democratega Todesca.

L'è staa a capo del paes, cont di caregh different, dal 3 de magg del 1971 al 24 de ottober del 1989.
Eritrocitt

I **eritrocitt** (anca *emazzi*) hinn di cellul del sangh che servissen per menà i gas (ossigen e anidride carbonica) di polmon ai tessuu. In di mammifer i gh'ha no el nucleo, in di olter vertebraa sì.

## Etimologia
Eritrocitt el vegn del grecch ἐρυϑρός, erythròs, «ross» e κύτος, cytos, «cellula», e ona parolla arenta la se dopera in squasi tucc i lengov  neolatin. In italian l'è pussee doperaa "globulo rosso".

In ingles se dis "Red Blood Cell", ossia "Cellula Rossa del Sangh"
Sigaretta

Ona ** sigaretta ** l'è on cilindrett de palpee con dent vergòtt de fumà, normalment tabacch, ma di voeult marijuana, in del cas a l'è ciamada storgion, o alter droeugh.

El fumm de sigheretta l'è ligaa a vari malattij che menen anca a la mort: el s'cioppon, el cancher, i ictus, la broncopneumopatia cronega ostrutiva e 'n alter fracch de roba.

## Vos corelaa
*Pipa
*Sigher
*Sigherett
*Tabach scoldad
La Meca

**La Meca** l'è ona cittàa de l'Arabia Saudita, capoloeugh de la Provincia de la Meca e cittàa santa de l'Islam perchè gh'è la Ka'ba.

Quej ch'hinn minga islamegh pòden minga andàgh dent in la città, ma gh'è di eccezion, comé i malaa o i soldaa forest che lavoren per el Regn.
Commodore 64

El **Commodore 64** (breviaa: "C64", "C-64", "C= 64", "CBM 64", "64") l'è on home computer de la Commodore Business Machines Inc venduu dal 1982 al 1993.

L'è nassuu 'me evoluzion del Commodore VIC-20, e l'era pussee bon in del son e in la grafega, ma l'era minga compatibil. I sò evoluzion eren el Commodore 128, el Commodore 128D e 'l Commodore 65, tutti compatibij cont el Commodoie 64.

El sistema del Commodore 64 l'era ciamaa KERNAL, e gh'era dent el Commodore BASIC, desviluppaa dal Bill Gates.

## Alter proget

## Vos correlaa
*Sinclair ZX Spectrum
Josep Irla i Bosch

El **Josep Irla i Bosch** (Sant Feliu de Guíxols, 24 de ottober del 1876 – Sant Rafèu, 19 de settember del 1958) l'è staa on politegh e impresari catalan, president quell de 124 de la Generalitat de Catalunya (1940–1954) in l'esili.

Member de la Sinistra Republegana de Catalogna, l'è staa primma elegiuu al Parlament de Catalogna, poeu al Parlament Spagnoeu. L'è staa president de la Catalogna da la mort del Lluís Companys in del 1940 finna a la vittoria del Francisco Franco, che l'ha livraa la Generalità. Lu l'ha tolt part ad on governo in esili. L'ha daa i sò dimission in del 1954 e l'è mort in Franza quater agn dopo. La Presidenza l'è staja tolta dal Josep Tarradellas.
Russia Unida

** Russia Unida ** (*Единая Россия* in russ) l'è on partii politegh de la Russia. L'è on partii ciappatucc, de ispirazion centrista o de center-destra. L'è on partii conservador. L'è nassuu el 1 de dicember del 2001, da l'union de trii partii de la Russia. Dal 2012 el President del Partii l'è 'l Dmitri Medvedev, che 'l supporta el President de la Russia Vladimir Putin. L'è anca per quest che Russia Unida l'è vist comé 'l partii del poder in Russia.
ANO 2011

**ANO 2011** l'è on partii politegh cech fondaa in del 2012 dal milionari Andrej Babiš. L'è on partii centrista e popolista, nassuu dal "Moviment di Cittadin Minga Content", che in cech l'è breviaa in "ANO", ossia "Sì" in cech.

L'è in la Lianza di Liberai e Democrategh d'Europa, el gh'ha 47 segg a la Cambra de la Republega Ceca, 4 al Senad de la Republega Ceca e 4 al Parlament Europee.
Trombocitt

I **trombocitt** hinn di cellul del sangh cont on diameter de 2-5 μm. Hinn i pussee piscininn del sangh, i gh'han no el nucleo e servissen a coaugolà el sangh, vista la soa capcitàa de unìss in tra de lor per bloccà el sangh se gh'è on trauma.

Se troeuven domà in di mammifer e hinn i cellul pussee abbondant in del sangh dopo di eritrocitt. Nassen in del tessuu ematopoietegh del midoll di oss, da la division de ona cellula giganta ciamada megacariocitt.
President di Stat Unii

El **President di Stat Unii** (**President of the United States** o **POTUS** in ingles) l'è 'l capo de Stat e capo del governo di Stat Unii. L'è elegiuu ogni 4 agn dal Consili Elettoral di Stat Unii, a sò voeulta elegiuu di cittadin. El pò vess elegiuu domà per du mandaa.

I sò roeul hinn daa da la Costituzion di Stat Unii, e 'l gh'ha de esercità el poder esecutiv in del respett de la Costituzion. El pò anca vetà ona legg del Congress di Stat Unii, dà l'indult e la grazia ai condannaa e nominà di fonzionari federal.

Da quand che l'è stada publegada la Costituzion, 42 person han tolt la Presidenza, in 55 mandaa da 4 agn. El Grover Cleveland l'è consideraa sia president quell de 22 che de 24 perchè l'ha faa minga du mandaa consecutiv. El Donald Trump l'è consideraa sia president quell de 45 che de 47 perchè l'ha faa minga du mandaa consecutiv.

El president d'incoeu l'è 'l Donald Trump, entraa in carega el 20 de genar del 2025.

## Alter progett

## Vos correlaa
*Designated survivor
*Hail to the Chief
Caffè Ninfole

** Ninfole Caffè S.p.A.** l'è on'azienda italiana che la fà e la vend el caffee. L'è staja fondada dal Ciro Ninfole a Taranto in del 1921 con sed a San Giorgio Jonico (TA).
Preistòria

La **preistòria** (dal latì *præ* "prima, inàcc" e *historia* "stòria") l'è 'l perìodo de la stòria ümàna che (de convensiù) l' vé prima de l'invensiù de la scritüra, che l'indà da sirca 2,5-2,6 miliù de agn fa fina 'l IV milèn a.C. Di ólte ach la protostòria l'è consideràda part de la preistòria.

L'agetìv *Préhistorique* l'è stàcc dovràt la prima ólta in di agn trènta de l'Otsènt da Paul Tournal, fondatùr de la *Commission Archéologique* e del müséo de Narbonne.

## Datassiù
Per ol prensépe l' se dóvra l'aparissiù di prim arnés de préda lauràcc dai australopitéch in Africa, sirca 2,5 miliù de agn fa.

Per la fì l'è dovràda l'invensiù de la scritüra in del Vesì Oriènt, sirca in del mès del IV milèn a.C. In di ótre zòne del mónd però, la scritüra la ga sarà mia ach per di milègn: chèl perìodo chè de transissiù l'è ciamàt protostòria.

## Divisiù
La preistòria l'è dividìda in:
* Età de la Préda
** Paleolìtich
*** inferiùr
*** de mès
*** söperiùr
** Mesolìtich
** Neolìtich
* Età del Ram
In de la protostòria, ma mia in de la preistòria in del significàt piö strécc:
* Età del Bróns
* Età del Fèr

## Fóncc
Home computer

On **home computer** l'è ona generazion de microcomputer nassuu in del 1977 e spantegàss in di agn 1980.

Eren desviluppaa per i utent comun, minga per i tecnegh o i professionista, che droeuvaven di olter soluzion comé i microcomputer e 'l PC IBM: Manch costos di 'sti soluzion, inscambi, gh'aveven men memoria e eren manch espandibij.

Inpunemanch gh'aveven ona bona grafega, e in di facc hinn staa doperaa fiss per i videogioeugh, anca se podeven vess doperaa per tutt.

I pussee famos a hinn staa el Sinclair ZX Spectrum, el Commodore 64 e l'Apple II.

## Riferiment
*Home Computer - Treccani

## Alter proget

## Vos corelaa
*Personal computer
Renassita romancia

La **Renassita romancia** (*Renaschientscha rumantscha* in romanc) l'è staa el desvilupp de l'identitàa nazionala di romanc, intorna al 1850. I romanc hinn vegnuu pussee coscent di sò valor e de la ricchezza de la soa lengua. Han segnaa l'epoca di autor 'me Giacun Hasper Muoth, Gion Antoni Huonder e Peider Lansel.
Svyashchénnaya Voyná

La **Svyaschénnaya Voyná**, in lombard ** Guerra Sacra** l'è ona canzon patriottega sovietega. La recorda la Granda Guerra Patriottega, e la musega l'è del Aleksandr Aleksandrov, el fondador del Cor de l'Armada Rossa.
Vesì Oriènt

**Vesì Oriènt** l'è 'l nòm dovràt dai stòrech per indicà l'àrea geogràfeca in tra 'l Gólf Pèrsech e l'Anatòlia, 'ndóe i s'è svilüpàde le prime siiltà de la preistòria e de l'Antichità. Per estensiù l'è dovràt ach cóme sinónem de Médio Oriènt.

## Fóncc
Lombardia Incoeu

** Lombardia Incoeu ** l'è un servizzi de informazzion in lengua lombarda ativ de l'avost 2016. Al dì d'incoeu l'è spartid in d'un canal Telegram, indova che inn publegade i *notizzie de l'ultima ora*, o ben i darer notizzie pussee important, una pagina Facebook che la publega i notizzie e di aprofondiment e 'n sit, in principi in su Medium, che 'l publega editoriai, aprofondiment e lezzion de lengua, e gh'è anca di canai Twitter e Mastodon che republeghen i noeuve.

El so stema l'è 'na Roeusa Camuna che la dà foeura di spére con scrite in bianch in su sfond verd "Lombardia Incoeu".

## Ligamm da foeura
*[Https://lombardiainco.eu Sit ofizzial] 
*Canal Telegram
Baraban

I **Baraban** hinn on grupp musical italian, nassuu a Milan in del 1982 e specializaa in musega tradizzional de la Lombardia e di region intorna.
## Discografia
**[[Musa di pelle... pinfio di legno nero]]* - 1984
**[[Il valzer dei disertori]]* - 1987
**[[Naquane]]* - 1990
**[[Live (Baraban)|Live]]* - 1994
**[[La Santa Notte dell'Oriente]]* - 1996
**[[Terre di Passo]]* - 2002
**[[Venti5 d'Aprile]]* - 2005
**[[Voci di Trincea]]* - 2015
Età Modèrna

L**'Età Modèrna** l'è öna di quatèr èpoche (antìca, medievàla, modèrna e de incö) de la stòria de l'Euròpa segónd la storiograféa. L'è lónga sirca tri sècoi, da la segónda mità del XV (o prensépe del XVI) a la fì del XVIII (o prima mità del XIX). L'è caraterisàda da la nàssita stacc di modèrni in Euròpa e da la colonisassiù del mónd da part del Vècc Continènt.

## Datassiù
La datassiù clàsseca l'è chèla che la và dal 1492 (scoèrta de l'Amèrica) al 1789 (Reolüssiù Francés).
Per ol prensépe i è dovràde ach:
* Ol 1453: tóma de Costantinopoli e fì de la Guèra di Sènt Agn, che la pórta a la formassiù di règn modèrni e al prensépe de la stòria di stacc-nassiù.
* Ol 1517: Refórma Protestànt.
Per la fì:
* Ol 1815: Congrèss de Vièna e prensépe de la Restaürassiù.
* Ol 1848: mòti in töta Euròpa, e prensépe di nassiunalism.
* Ol 1870: nàssita de l'Itàlia e de la Germània.
* Ol 1914: an del prensèpe de la prima guèra mondiàl, e de la fì de la söpremasìa de l'Euròpa.

## Fóncc
Masturbazion

La ** masturbazion** l'è 'l stimolà i orghen genitai per avè piasè e, in la pupart di voeult, rivà a l'orgasm. La masturbazion di omen la se ciama "manin", inscambi quella di donn la gh'ha no on nomm.

A l'è 'na roba che vun el po fa deperlu o cont on partner. In 'sti cas chì l'è vist 'me ona roba che la sostituiss el sess.
Salvo D'Acquisto

El **Salvo D'Acquisto** (Napoli, 15 de ottober del 1920 – Torre di Palidoro, Fiumicino 23 de settember del 1943) l'è staa on vicebrigadiee de l'Arma dei Carabinieri, che el gh'ha avuu la *[[Medaglia d'oro al valor militare alla memoria]]* per vessèss sacrifegaa el 23 de settember del 1943 per salvà on gropp de civij lung on rastrellament di nazista faa per rappresaja dopo de l'esplosion de ona mina.
.kp

**.kp** l'è 'l domini ccTLD de la Corea del Nord. L'è doperaa dal 24 de settember del 2007.

## Storia
La Corea del Nord l'ha domandaa el sò domini in del 2004, ma l'ICANN l'ha refudaa perchè al Paes mancaven di condizion necessari. In del 2006 el Korea Computer Center l'ha faa 'n altra domanda, refudada, e in del 2007 l'ICANN l'ha accettaa el domini .kp .

In del 2009 a hinn staa vért i primm sitt, 'me quell de la Korea Central News Agency.

Dal 2011 el domini, prima gestii del KCC, l'è staa faa gestì de la Star JV.

El 19 de settember 2016 on error in la configurazion di DNS l'ha permettuu 'n trasferiment de zona DNS in sul DNS central de .kp che l'ha daa 'na lìsta intrega de tucc i domini, ch'eren domà 28.

## Domini
I domini kp hinn daa domà a di organizzazion ligaa al governo de la Corea Nord. Al di d'incoeu gh'è 9 top level domain e circa 30 sitt che se pòden vedè de l'Internet global. Se pensa che on quaj domini el sia doperaa domà in Kwangmyong, la intranet del Paes.

La lista di sitt internazionai l'è:
* airkoryo.com.kp. (Air Koryo)
* cooks.org.kp. (Sociazion Coreana di Coeugh)
* dprkportal.kp. (Portal general cont motor di ricerca)
* fia.gov.kp. (Servizzi de contròll finanziari)
* friend.com.kp. (Korean Friendship Association)
* gnu.rep.kp. (Sitt de propaganda)
* kass.org.kp. (Cénter di Studi Sociai)
* kcna.kp. (Korean Central News Agency)
* kiyctc.com.kp. (Korea International Youth and Children’s Travel Company)
* knic.com.kp. (Korea National Insurance Corporation)
* korean-books.com.kp. (Sitt di liber corean)
* koredufund.org.kp. (Fond de educazion coreana)
* korelcfund.org.kp. (Fondazion per el jutt di vegg)
* korfilm.com.kp. (Sitt di film e cinema)
* kut.edu.kp. (Kim Chaek University of Technology)
* ma.gov.kp. (Ministrazion navala)
* mfa.gov.kp (Minister di Affar Forest)
* masikryong.com.kp. (Masikryong Ski Resort)
* manmulsang.com.kp. (Manmulsang, e commerce)
* mediaryugyong.com.kp. (Sitt fotografich)
* mirae.aca.kp. (Sitt de informazion tecnologica)
* naenara.com.kp. (Naenara)
* pulbora.edu.kp. (Cénter per el scambi di brevett)
* pyongyangtimes.com.kp. (The Pyongyang Times)
* rodong.rep.kp. (Rodong Sinmun)
* ryongnamsan.edu.kp. (Università Kim il Sung)
* sdprk.org.kp. (Sitt de sport)
* silibank.net.kp. (Doperaa per el servizzi email de Sili Bank)
* star-co.net.kp. (Doperaa per el servizzi email de Star Joint Venture)
* star-di.net.kp. (Doperaa per el servizzi email de Star Joint Venture)
* star.co.kp. (Doperaa per el servizzi email de Star Joint Venture)
* star.edu.kp. (Doperaa per el servizzi email de Star Joint Venture)
* star.net.kp. (Doperaa per el servizzi email de Star Joint Venture)
* tourismdprk.gov.kp (Sitt del turism)
* vok.rep.kp. (Voice of Korea)

Finna al 2012 i domini eren gestii da on'azienda todesca, incoeu hinn gestii direttament dal governo, e squasi tucc hinn hostaa in del paes.

## Riferiment
* The North Korean Website List
* North Korea .kp TLD Zone Data

## Vos correlaa
* Internet in Corea del Nord
* .kr
Protostòria

Ol nòm **protostòria** l'è dovràt dai stòrech per indicà 'l perìodo in tra la preistòria e la stòria, quand öna cültüra l'à gnamò svilüpàt la scritüra, ma i gh'è di fóncc di ótre siiltà che i l'à zamò inventàda. Presèmpe, i Cèlti e i Germàni i pöl vèss consideràcc protostòrech quand i è citàt in di fóncc gréche e romà. L'è ach dovràt per indicà 'l perìodo stòrech in tra la tàrda Età del Ram e la fì de l'Età del Fèr in Euròpa.

## Cronologéa
* 3500 p.d.S.: invensiù de la scritüra in del Vesì Oriènt.
* III milèn p.d.S.: prensépe de l'Età del Bróns.
* II milèn p.d.S.: prensépe de l'Età del Fèr.
* I milèn p.d.S.: fì de l'Età del Fèr in del Mediteràneo, che la 'ndarà inàcc fìna a la conquìsta romà in de l'Euròpa centràl.

## Fóncc
Bisceglie (metropolitana de Milan)

** Bisceglie ** l'è el capolinia meridional del sò ram de la linia 1 de la Metropolitana de Milan.

## Struttura
In del genar 1990 l'è staa approvaa on noeuv pian per slongà la Metropolitana da Inganni finna a Bisceglie, senza nissuna stazion in mezz. La stazion l'è staja finida el 21 de marz del 1992 e l'ha giontaa a la *Rossa* 700 meter.

L'è in Via Bisceglie, e i sortii hinn in di vij Lucca e Ferruccio Parri.

Gh'è l'access paj disabil e du binari in d'ona tromba.

## Servizzi
 Accessibil paj disabil
Ascensoeur
Scala mobil
 Biliettaria automatica
 Stazion videosorveliada
 Parchegg de scambi con 1400 postegg.

## Interscambi
La Stazion la gh'ha interscambi cont i lign urban de la ATM e extraurban Autoguidovie e STAM.
 Fermada del bus

## Alter progett
Stazion de la metropolitana

Ona ** stazion de la metropolitana ** l'è ona stazion ferroviaria doperada in di metropolitan. La permett de solet de crompà i biliett, andà in sui treni e de scappà se gh'è ona quaj emergenza.
Stazion de Milan Domm

La **Stazion de Milan Domm** (**Stazione di Milano Domodossola** in italian) l'è ona stazion ferroviaria milanesa. L'è in Via Domodossola, arenta al Cors Sempion.

## Interscambi
Arent a la stazion a gh'è ona stazion de la metropolitana e anca di fermaa di lign de tram e de corrier, gestii da l'ATM.
 Stazion de la metropolitana (Domm FN, linia M5)
 Fermada del tram
 Fermada di corrier

## Riferiment
*La nuova stazione della metro di Milano si chiama Domodossola
*Milano Domodossola Fiera

## Ligamm de foeura
*
Alvernia-Roden-Alp

L**'Alvernia-Ròden-Alp** (Frances: *Auvergne-Rhône-Alpes*; Occitan: *Auvèrnhe Ròse Aups*; Arpitàn: *Ôvèrgne-Rôno-Ârpes*) l'è vuna dij 13 region de la Francia. La popolazion total de la region l'è de 7.757.595 abitànt (dato del 2013) distribuii in su 'n d'on area de 69.711 km², per ona densità de 111 ab./km². El sò capploeugh l'è Lion, che l'è anca el comun pussee grand. Alter citaa important hinn Saint-Étienne, Grenoble, Villeurbanne, Clermont-Ferrand e Valence. L'è vuna dij region pussee ricch de l'Euròpa, insema cont la Lombardia, el Baden-Württemberg e la Catalògna.

## Geografia
L'Alvernia-Ròden-Alp el confina cont i region de Provenza-Alp-Còsta Azura, Lingoadòca-Rossejon-Midi-Pyrénées, la Borgògna-Franca Contea, la Noeuva-Aquitania, el Canton Ginevra, el Canton Vaud, el Canton Vales, la Val d'Aòsta e'l Piemont. L'è traversaa del fiumm Ròden traj montagn che gh'hinn dent el gh'è anca el Mont Bianch, la montagna pussee òlta de tuta l'Europa.

El Ròden-Alp el gh'hà vòtt departement:
*Ain, con capploeugh Bourg-en-Bresse
*Allier, con capploeugh Moulins
*Ardèche, con capploeugh Privas
*Cantal, con capploeugh Aurillac
*Drôme, con capploeugh Valence
*Isère, con capploeugh Grenoble
*Lòira, con capploeugh Saint-Étienne
*Haute-Loire, con capploeugh Le Puy-en-Velay
*Puy-de-Dôme, con capploeugh Clermont-Ferrand
*Ròdan, con capploeugh Lion (Patrimòni Mondial de l'UNESCO)
*Savòja, con capploeugh Chambéry, giamò capital del Ducaa de Savòja
*Alta Savòja, con capploeugh Annecy
Segesta (metropolitana de Milan)

**Segesta** l'è ona stazion de la ligna M5 de la metropolitana de Milan. I sortii hinn in Piazzale Segesta e Via degli Ottoboni.

## La struttura
Han scominciaa a fàlla su in del novembre del 2010 'me part de la ligna da Garibaldi FS a San Sir Stadi. L'è verta dal 29 de april del 2015 La gh'ha i sortii in piazzale Segesta e in via degli Ottoboni..

L'è ona stazion passanta, con duu binari in du tromb. Gh'è on sistema, ciamaa *Milano Massivo* per smorzà el rumor di treni.

## Servizzi
I disabil pòden doperà la stazion, sia dent che de la strada, vist che gh'è i ascensoeur. Tuta la stazion intrega l'è videosorveliada.
 Biliettaria automatega

## Interscambi
La stazion a l'è servida da divers lign de tram e de corrier gestii da l'ATM.
 Fermada del tram
 Fermada di corrier

## Nòt e alter progett


## Alter progett
Caterina, Prenzipessa del Galles

La **Kate Middleton**, nomm complet **Catherine Elizabeth Middleton** (Reading, Berkshire, 9 de genae del 1982) nominada **Caterina, Duchessa de Cambridge** dopo del sò sposalizi cont el Ghielm, Duca de Cambridge, fioeu del Carlo III e de la Diana Spencer, l'è ona duchessa inglesa.

La gh'ha du fioeui, el Prinsep Giorg de Cambridge e la Principessa Carlotta de Cambridge, e l'è dree specciàn on alter.

## Vos corelaa
*Margherita, duchessa del Sussex
*Guglielm, Duca de Cambridge
Monarchia elettiva

La **monarchia elettiva** l'è ona forma de governo monarchega indova che 'l capo de stat el gh'ha on titol da monarca (Re, Papa, Imperador) e l'è elegiuu, squasi semper da on consej di prinsep, ma di voeult anca da di assemblee pussee grand. La forma inversa, pussee spantegada, l'è la monarchia ereditaria.

## Esempi
### Passaa
*El Regn di Lombard
*El Califfaa di Rashidun
*El Sacher Roman Imper
*El Ducaa de Sorrento, cont el Prinsep elegiuu di gent

### Present
*La Cambogia
*La Cità del Vatican, indova el conclav l'elegg el Papa
*La Malesia
Shimon Peres

**Shimon Peres**, scormagna del **Shimon Perski** (in ebraich **פרס**; Višneva, 2 de agost del 1923 – Gerusalemm, 28 de settember del 2016), l'è staa on politegh israelian de origina polacch, President de Israel dal 2007 al 2014.
 
L'è staa anca primm minister, minister e in del 1994 l'ha tolt el Premi Nobel per la Pas, per i sò sforz per la Pas in del Vesin Orient, insema al Yitzhak Rabin e al Yasser Arafat.
Benis

El **benis** (parnonziaa anca ), o anca **confett**, **begnis**, **garnellott**, **colander**, l'è on dolz faa cont on coeur de zaccarella e sora del zuccher, anca se al dì d'incoeu se dopera on poo de ròbba 'me coeur del bombon.

L'è d'on mugg de temp segn de fortuna: di facc, l'era giamò doperaa di Roman per festeggià i sposalizzi. I center de produzion pussee grand hinn in Italia e Spagna.

## Alter progett
Licee Stendhal (Milan)

El ** Lycee Stendhal ** l'è on licee de Milan, in gestion diretta de la Agence pour l'enseignement français à l'étranger situaa in Via Laverno, arent a la stazion de la metropolitana de Segesta. El va da la scoeura materna al ciappà el baccalaureàt, ossia la maturitàa franzesa. L'è visitaa despess da di personalitàa franzes 'me l'imbassador, i deputaa e inscì via.

## Storia
La prima scoeula franzesa de Milan l'è stada verta dopo de la segonda guerra mondial de la Cambra de Commercc franzesa per i fioeu di espatriaa e la gh'eva ses alev: in del 1955 la se sposta in d'on apartament e pòden rivà a 45. In del 1959, con la visita del president franzes Charles De Gaulle per regordà i 100 agn de la Bataja de Magenta, el comun el decid de officializzà la scoeula franzesa e de dàgh el terren per fàlla su e l'è completada in del 1961, e i student deventen 163. In del 1963, grazia a la saradura de la vesina scoeula cattolega franzesa, la riva a pussee de 500 alev.

In di agn dopo a l'è slargada: in del 1970 a l'è fada 'na struttura per quej de la scoeula primaria, in del 1979 'na noeuva palestra e in del 1983 'n pian pussee. In del 1990 a l'è infina dedicada al Stendhal. In del 2000 el Consili Comunal l'approeuva de raddoppià el spazzi de la scoeula e l'è completament recostruida in del 2006. El 19 de magg 2018 l'ha celebraa i sò 70 agn.

## Programma
I student gh'hann de imprend l'italian e, se hinn brai, pòden ciappàss el diploma che 'l var sia 'me franzes che 'me italian. Hinn studiaa anca i lengov forest 'me el spagnoeu, l'ingles e 'l todesch e quej che scernissen 'n opzion umanistega studien anca el latin. La gh'ha 'n codes de disciplina.

## Riferiment
*PORTRAITS – Trois anciens élèves de Stendhal racontent le lycée français
*70 ans : « le lycée Stendhal fait partie du panorama milanais »

## Ligamm de foeura
*Sitt offizial

## Vos correlaa
*Stendhal
Età de Incö

L**'Età de Incö** l'è l'öltema  di quatèr èpoche (antìca, medievàla, modèrna e de incö) de la stòria de l'Euròpa segónd la storiograféa. Ol sò prensèpe l'è fissàt piö de spèss in tra la fì del XVIII sècol e 'l prensèpe del XIX. L'è stàcia segnàda da 'l nassiunàlism, da la prima e da la segónda guèra mondiàl, da la guèra frègia, e da la córsa a l' spàssio. L'öltem perìodo, chèl che 'l rìa infina incö, l'è caraterisàt da la globalisassiù e da la reolüssiù informàteca.

## Datassiù
La datassiù clàsseca la fà comensà l'Età de Incö in del 1789, an de la Reolüssiù Francésa, ma i è ach dovràde:
* Ol 1815: Congrèss de Vièna e prensépe de la Restaürassiù.
* Ol 1848: mòti in töta Euròpa, e prensépe di nassiunalism.
* Ol 1870: nàssita de l'Itàlia e de la Germània.
* Ol 1914: an del prensèpe de la prima guèra mondiàl, e de la fì de la söpremassìa de l'Euròpa.

## Fóncc
Poder universai

In del Bass Medioev i **poder universai ** a eren el Statt Pontifizzi e 'l Sacher Roman Imperi, cioè i sò autoritàa pussee important di quei agn. Se ciamaven "universai" perchè voreven vess la guida de tutt el mond cristian, e pensaven che tucc i alter poder fudessen subordinaa al sò.

A partì dal 1075, cont el Dictatus Papae del Papa Gregori VII i duu hinn staa in conflitt vert, e despess la lotta l'è stada in la Penisola Italiana. L'è 'ndada innanz per pussee de 200 agn, ma a la fin el nass di Regn l'ha menaa a 'vèggh on Imperator e on Papa pocch fort e la Reforma Protestanta l'ha menaa a la fin del conflitt.
Imperador

L**' Imperador ** l'è 'l capo de 'n Imperi o on monarca che 'l gh'ha di alter monarca 'me vassaj. Se a l'inizzi l'era on titol soratutt militar, in di agn l'è vegnuu on titol nobiliar de bon, sora a quell del Re, in onor e rangh.

Al dì d'incoeu l'unegh imperador che 'l regna l'è l'Imperador del Giappon.
Internet di ròbb

L**'Internet di ròbb** (in ingles ** Internet of Things**, "IoT") l'è on'ideja, in telecomunicazion, che la ved i oggett de la vita de tucc i dì connettuu a l'Internet e, in ligna generala, pussee ròbb che personn connettuu.

L'ideja l'è staja inventada dal Kevin Ashton al MIT in del 1999, in quej agn fondada in sui RFID. In sostanza l'ideja l'era che se i dispositiv important, comé i termostat, i armadi di medesinn, i frigh e inscì via hinn colegaa a Internet ghe sarann staa men prodott descaduu o men sprech de calor.

## Vos correlaa
*Domotica
*Arduino
*Raspberry Pi
*Shodan
Damnatio memoriæ

La **Damnatio memoriæ** l'era ona pena del dirizz roman che la consisteva in l'eliminà tucc i trasc de ona persona che podarien fàlla regordà ai gent del futur. L'era limitada ai nemis de Roma o del Senad, in la pupart di cas politegh finii in desgrazia.

El sò contrari l'è l'apoteosi, el divinà ona persona.

## Alter progett
Stephen Hawking

**Stephen Hawking** (Oxford, 8 de genar del 1942 - Cambridge, 14 de marz 2018) l'è staa on fisegh, cosmolegh e matemategh ingles.

L'è staa vun di fisegh teoregh pussee famos del mond, cont i sò teorij in sui bus negher, la Radiazion de Hawking, l'origin de l'Univers e on mugg de alter teorij, squasi tucc spiegaa al publegh cont di liber de divulgazion scentifega.

L'è staa in su la seggia a rodell dai agn '80, per ona malattija del motoneuron, e 'l ha avuu de parlà cont on sintetizzador de la vos di agn '90.
Positron

El ** positron ** l'è l'antiparticella de l'elettron. El gh'ha carega elettrega +1, ugual e opposta a quella di elettron, l'istess spin de 1/2 e l'istessa massa. La soa esistenza l'è stada postulada dal Paul Dirac e dimostrada in del 1933.

## Storia
Hinn staa descovert in di ragg cosmegh dal Carl Anderson in del 1932. Hinn staa el Patrick Blackett e 'l Giuseppe Occhialini a finì la descoverta l'ann dopo, e han confermaa l'ideja del Paul Dirac in su l'esistenza de l'antiparticella de l'elettron.

## Annichiliment
Quand che on positron el ciappa dent on elettron tutta la massa la vegn energia, squasi tutta in foton in del camp di ragg gamma, con la formula:
:e^{+} + e^{-} \longrightarrow 2 \ \mbox{foton} \, \gamma

Di voeult el pò vegnì foeura on atom esotegh assee instabil, ciamaa positronio.

## Produzion
Se pó avègh on positron dal decadiment radioattiv o dal contatt di foton da pussee de 1,022 MeV con la materia, che 'l produss sia on elettron che on positron, e per quest l'è ciamada "produzion de cobbia".
Rosetta

** Rosetta ** l'è stada ona sonda spaziala mandada in del spazzi el 2 de marz del 2004 ai 07:17 UTC da l'ESA e l'è finida el 30 de settember del 2016, quand che la s'è s'ciantada in su la cometa 67P/Churyumov-Gerasimenko. 

L'ha portaa el primm oggett uman, Philae, in su 'na cometa.
Amor cortes

L**'amor cortes** ("fin'amor" in occitan) l'è vun di tocch centrai de la letteradura trobadoresca. Comé da nomm l'è fondaa in su l'amor, i triangoi amoros e 'l rapport de vassallagg.

I caratteristegh principai eren:
* Cult de la donna
* Vodàss in fedeltà eterna
* Manifestazion de dolor per i event gramm
* Amor secrett
* Azion eroegh per guadagnà l'amor de la donna
* Amor che l'è no recambiaa
* Amor sessual, minga platonegh
Dolce Stil Novo

El **Dolce Stil Novo** (in lombard: *"Dolz stil noeuv"*) l'è 'na scoeura poetega de la lengua toscana nassuda in tra 'l 1280 e 'l 1310, che l'ha influenzaa la poesija finna al Francesco Petrarca.

I sò member pussee famos eren tucc toscan: Dante Alighieri, Guido Cavalcanti, Lapo Gianni, Gianni Alfani, Cino da Pistoia, Dino Frescobaldi e 'l bolognes Guido Guinizzelli. El nomm del stil el vegn de l'oeuvea magna del Lighiee, la Divina Commedia, indova ciama el "stil noeuv", che 'l mirava a fà on volgar nobil per la poesija, "dolz", per i argoment trattaa e i sòn de la lengua, che lu 'l trovava dolz.

El tema pussee analizzaa l'era quell de l'amor, e la donna l'era vista 'me on angiol, e l'amor on mezz per miorà l'omm e svesinàll al Dio.
Concordaa de Worms

El ** Concordaa de Worms ** l'è staa 'n patt faa a Worms, in Germania, in del 1122 in tra el Sacher Roman Imperador Enrich V e 'l Papa Callisto II. L'ha mettuu fin a la lotta per i investidur.

El Concordaa l'ha tolt via el poder imperial de nominà i vescov, che l'è 'ndaa al Papa, ma 'l podeva stà in di elezion, comé garant de la libertà e che la ghe fuss mia simonia, e poeu l'Imperador el dava i dirizz laich. In Germania primma eren daa i dirizz laich, in Italia e Franza primma quij religios.
Battaja de Carevasg

La **battaja de Carevasg** a l'è stada combattuda el 15 de settember del 1448 in tra i milanes de la Republica Ambrosiana e i Venezzian.
A l'è stada combattuda in de la Bassa bergamasca in tra Carevasg e Fornoeuv.
El comandant di milanes l'era el Francesch Sforza (che poeu el saria vegnuu el duca de Milan), quell di venezzian on sò cusin lontan, el Michele Attendolo.

## La battaja e i sò conseguenz
I milanes hann vengiuu la battaja, e hinn rivaa fina a Bressa, che la saria dovuda andà denter ai domini personai del Sforza; ma el governa milanes l'ha cercaa de fà la pas con Venezzia, anca per lassà el Sforza con negott in man.
Alora el Sforza el s'è cordaa cont i Venezzian, che gh'hann promess de daggh tutta la terra in tra el Tesin e la Sesia. Inscì, con l'ajutt del marches Ghielm VIII del Monfraa, el Sforza l'ha taccaa i milanes e l'ha ciappaa i paes Pizzighetton, Binasch, Rosaa, Biegrass, Vares, Legnan e Bust Grand.
L'episodi l'è regordaa anca del Maciavell in del *Prenzep*, quand che 'l parla di dagn che hann faa a l'Italia i soldaa mercenari (compagn del Sforza).

## Riferiment
*Battaglia di Caravaggio
Battaja de Borbanee

La **Battaja de Borbanee** l'è stada combattuda el 22 de april del 1449 in tra la Republica Ambrosiana e 'l Ducaa de Savoja. I milanes eren comandaa del Francesch Sforza (poeu duca de Milan) e del Bartolomee Coleon, i piemontes inveci del Giacom de Challant.

## Storia
I Savoja voreven slargà el sò domini in tutt el Noares e in del Milanes. El duca Ludovigh el diseva de vess l'erede del ducaa de Milan, perchè l'era cugnaa de Filipp Viscont, mort duu agn prima senza fioeu mas'c. De tutt i maner, la battaja combattuda a sud de Borbanee l'ha vist a vengg i soldaa milanes, e inscì i Savoja gh'hann dovuu demett i sò proposet.

## Conseguenz
La tregua del 24 de otober del 1449 l'ha fissaa i confin in tra i duu statt in su la Sesia. In de l'istess period, el Sforza l'ha assediaa e ciappaa Milan, e inscì l'ha faa finì la Republica Ambrosiana e l'è vegnuu el duca noeuv. Inscambi, el Coleon l'è tornaa a lavorà per i Venezzian.
Battaja de Landrian

La **Battaja de Landrian** l'è stada combattuda el 21 de giugn del 1529, duranta la Guerra de la Liga de Cognac.
El sconter l'ha vist a combattes i frances (juttaa de Milan e de Fiorenza) contra l'Imperi e i Spagnoeu.
El re Francesch I de Francia el cercava anmò de conquistà Milan, ma l'è staa battuu e l'ha dovuu renonzià al sò proposet. Dopo de 'sta battaja, el Carlo V l'ha poduu imponn a la Francia el Trattaa de Barcellona (29 de giugn) e poeu la Pas de Cambrai (5 de agost).
Battaja de Ghed

La **Battaja de Ghed** l'è staa vun di sconter di Guerr de Lombardia.
A l'è stada combattuda el 15 de agost del 1453 di band de Ghed in de la Bassa Bressana, in tra i Milanes e i Mantoan de ona banda e i Venezzian de l'oltra.
Con quella battaja chì, i Milanes hinn staa bon de ciappà torna tanti territori streppaa via di Venezzian, foeura che Bergom, Crema e Bressa. L'ann dopo ghe saria stada la Pas de Lod, che l'ha garantii la pas in tra i Statt italian per ona quarantena de agn.
I Venezzian hann perduu on mugg de soldaa, e per 'sta reson hann anca mandaa via el sò comandant, el Jacopo Piccinino. Quell lì in del 1464 l'ha sposaa la Drusiana Sforza, tosa naturala del duca milanes Francesch.
Somma

La **somma** o **addizion**, l'è 'n operazion aritmetega che la permett de savè 'l total di element de on insemma formaa da tucc i element de on insemma de partenza.

L'è possibil in tucc i numer, naturai, reai e anca in di alter element matemategh 'me i vettor.

El simbol dopraa in aritmétega per representà l'operazion de addizion l'è el **"+"** (parnunziaa "pu"  In lombard occidental e "pieou"  in lombard oriental).   

In l'operazion
:a + b = c \;
c l'è ciamaa "somma", a e b hinn i "addend" o "sommand".

## Proprietà
*Proprietà commutativa, el resultaa el muda no se cambia l'orden di addend
*Proprietà associativa, el resultaa el muda no se al post de on addend el se mett la soa somma
*Proprietà distributiva con la moltiplicazion

## Vos correlaa
*Moltiplicazion
*Sottrazion
*Division
Bit

El ** bit ** (**bi**nary digi**t**) l'è, in informatega, l'unità de informazion minima, ossia ona cifra del sistema binari. Donca el pò vess domà 0 e 1, vera o fals, pizzaa o smorzaa. 8 bit hinn ciamaa byte, unità bas de misura per i memorij de massa. Inscambi, el bit e i sò multipli hinn doperaa per misurà la velocità in del scambi de dacc.

Hinn staa inventaa dal John Tukey e popolarizzaa dal Claude Elwood Shannon.

## Riferiment
*Treccani

## Vos corelaa
*Operazion bit per bit
*Byte
*Nibble
António Guterres

** António Guterres ** (Lisbona, 30 de april del 1949) l'è on politegh del Portogall, primm minister del sò paes dal 1995 al 2002 e elegiuu secretari general de l'ONU el 6 de ottober del 2016, per vegnì dopo al Ban Ki Moon.
Complement a du

El **complement a du** l'è la manera pussee doperada in informatega per reppresentà i numer cont el segn e, in del gergh informategh normal, anca l'operazion per cambià el segn al numer.

El sò vantagg l'è che 'l segn del dacc l'è daa dal bit pussee significativ, e donca ghe voeuren mia di circuitt speziai, e per fàll gh'è bisogn domà del sommador, oltra ad avègh domà on zero, e in di alter complement gh'è squasi semper on zero positiv e vun negativ.

## Esempi
Per prima cosa, bisogna fà el complement a vun, ossia doperà la porta NOT.

El vegn:

Per avègh el complement a du boeugna sommà vun:

Donca, 0110 1111(2) , 111(10) positiv se 'l vegn negativ l'è 1001 001(2) , -111(10)

## Vos corelaa
*Complement a vun
Bit pussee significativ

El ** bit pussee significativ ** (in ingles ** msb**, "most significant bit") l'è 'l bit cont el valor posizional pussee volt, e con la notazion posizionala doperada incoeu quella pussee a manzina.

In di numer binari complementaa a du o a vun el marca el segn del numer: Se l'è 1 l'è negativ, se l'è 0 l'è positiv.

In d'on numer faa da pussee byte, se dopera anca el **MSB**, ossia el "most significant byte", el primm byte del numer.

## Vos correlaa
*Bit men significativ
Bit men significativ

El ** bit men significativ** (**lsb**, "least significant bit") l'è 'l bit che 'l var men e che 'l dis se 'l numer l'è pari (0) o dispari (1).

In la convenzion de scrittura, l'è quell pussee a drizza.

## Vos correlaa
*Bit pussee significativ
Battaja de Casalolt

La **Battaja de Casalolt** l'è staa vun di sconter de la Guerra de la Liga de Cambrai.
A l'è stada combattuda el 10 de magg del 1509 in tra i soldaa mantoan del marches Francesch II Gonzaga e quei venezzian.
## Storia
In del XVI secol i Gonzaga suttaven a cercà de conquistà i territori in sul confin del sò marchesaa. Dopo de vess andaa denter a la Liga de Cambrai (dicember del 1508) a gh'aveven on'oltra reson per fàll, perchè la leanza la serviva proppi per contrastà i venezzian.
El 10 de magg del 1509 i soldaa mantoan hinn partii de Cannee e hann provaa a ciappà Casalolt. Gh'è andaa incontra de Asola ona sessantena de cavalier venezzian, che j'hann mandaa indree.
Battaja de Governol (1397)

La **Battaja de Governol** l'è stada combattuda el 28 de agost del 1397 in tra el Ducaa de Milan e i Mantoan (sostegnuu de Ferrara, Padoa, Bologna, Rimini e Venezzia).

## Storia
Dopo che i milanes, comandaa del Jacopo Dal Verme, aveven ciappaa Mantoa, el capitani del popol Francesch I Gonzaga l'era scappaa via cont i sò omen a Governol; lainscì l'era assediaa, intanta che la flotta milanesa la stava in sul Pò.
Per juttà i Mantoan, gh'è rivaa i soldaa del Carlo I Malatesta (scior de Rimini), e i nav de Padoa e di Venezzian. El Malatesta l'ha superaa el Pò arent a Bonden, l'ha battuu i milanes e l'è staa bon de portaggh de mangià ai Mantoan dent a Governol. In de quella, i nav di olter leaa aveven battuu la flotta di Viscont. Alora hann taccaa a combatt anca i Mantoan, e hann scasciaa via i milanes de Governol.
A savè 'sti noeuv, el gross de l'armada milanesa, che l'era a Mantoa, la s'è stremida e l'è scappada via. Inscì i vari leaa hinn staa bon de regoeuj ona muggia de robb de mangià, oltra che cavai e nav.
Dumènich Mezzadri

**Dumènich Mezzadri**, (San Ròcc, 30 genàr 1867 - Chioggia, 8 de dicèmber 1936) l'è stai un pret ludesàn e Vèsc de Chioggia fin a la só mort, in del 1936.

## Biugrafia

Nasüd a San Ròcc el 30 genàr 1867, l'é stai urdinád pret el 11 d'agùst 1889.

Cunsacrá vesc de Chioggia da mons. Péder Zanolini el 22 d' agùst 1920, l'ha fài dù visite pasturài, in del 1922 e in del 1930.

L'è mort el 8 de dicèmber 1936 e l'é seplìd in d'la Catedral de Chioggia cun i'alter vesc prima de lü.

Al Caséli e a Sant'Angiul, indùe l'è stài cüràt al princìpi del sécul XX, i g'hann dedicàd una piàsa e una via.

## Note


## Ligamm de foeura

* Sitt dla diocesi de Chioggia
Aqua regia

L**'Aqua reggia** l'è ona miscela in tra on volumm de acid nitregh e trii de acid cloridegh. I acid fann chella reazion chimega chì:
:HNO3 + 3HCl → Cl2 + NOCl + 2H2O

El primm a vèlla studiada l'è staa l'alchimista Gabir ibn Hayyan, e 'l nomm el vegn perchè 'l disliga l'or, consideraa el re di metaj.

El riess a disligà l'or perchè l'acid nitregh el riess a ossidà ona quanti´daa piscininna de or in ion Au3+, e i ion Cl- permitten de trà innanz la reazion chimega.
Val d'Aran

La **Val d'Aran** (in catalan **Vall d'Aran**, in spagnoeu **Valle de Aran**) l'è ona vall de la Catalogna. Finna al 2015 l'era domà ona comarca, per poeu vegnì *entità territoriala singolara*, vista la soa *realtà nazional occitana*. La gh'ha on consili autonom e on governo, in bas a la Llei d'Aran del 21 de genar del 2015.

La lengua offizial l'è 'l dialett aranes de la lengua occitana, e 'l catalan e 'l spagnoeu hinn lengov co-offiziai.

## I comun

## El nomm
*Aran* l'è ona parolla de la lengua basca per "vall", donca 'sta vall la se ciama "Vall de la Vall".

## Vos correlaa
*Montanhes araneses
*Unitat d'Aran
Legion Lombarda

La **Legion Lombarda** (italian: *Legione Lombarda*) l'è stada on'unitaa militara de la Republica Cisalpina.
## Storia
L'è stada fada su el 20 de Vendemiatt de l'ann V (11 de otober del 1796), per orden del comandant de l'Armada d'Italia, cioè el Napoleon.
El ses de november, cont ona granda zerimonia fada denanz al Domm de Milan, gh'hann daa la bandera del repart, vun di primm Tricolor de la storia italiana. L'ha combattuu per la prima voeulta a Arcole, e poeu in sul Senio contra i soldaa del Papa.
A l'è durada fina al 1799, quand che l'è finida la Republica Cisalpina. Quei ch'era restaa de la Legion hinn scappaa via in Francia, insemma ai tocch di forz armaa de la Republica Partenopea e de la Republica Romana. Quei lor, tucc insemma, hann faa nass la Legion Italiana, che l'ha tolt part a la Segonda Campagna d'Italia del Napoleon, e che l'ha battuu i Austriegh arent a Lecch.
## Formazzion
La Legion Lombarda la gh'eva sett covort: tre i eren reclutaa arent a Milan, vuna a Casalmagior, vuna a Lod e Pavia, vuna a Comm, e vuna con dent personn che vegneven de olter statt italian, compagn del Statt de la Gesa o del Regn de Sicilia. In tutt, la Legion la gh'aveva 3.741 omen, sotta el comand del general Trivolz, patrizzi milanes. In tra i sò soldaa a gh'è staa anca l'Ugo Foscolo e 'l Vincenzo Cuoco.
## Riferiment
*Legione Lombarda - Enciclopedia Bresciana

## Varda anca
*Republica Cisalpina
*Bandera d'Italia
*Milizia urbana (Milan)
Leucocitt

I **leucocitt** hinn di cellul del sangu che servissen per la resposta immunitaria, e defenden el copr dai organism (antigen) che ghe fann dann, comé i virus e i batteri.

Hinn di cellul che pòden moeuvess in de per lor e anca sortì dai vas del sangu, e hinn minga coloraa. Gh'è da 5.000 a 11.000 per mm3- Hinn i unegh cellul del sangu a vess complett de nucleo, mitocondri e i alter organeij de la cellula.

## Classificazion
La classificazion l'è in su la bas de la presenza di enzim:
*Granulocitt (i gh'ha i enzim):
**Neutrofil: el lotta contra di batteri e di voeult el fà la fagocitosi
**Basofil: el toeu part ai reazion allergegh
**Eosinofil: el lotta contra di parassita e 'l modera l'infiammazion
*Agranulocitt (i gh'ha no i enzim)
**Linfocitt, fan di anticorp contra i infezion
**Monocitt, fann la fagocitosi
Neutrofil

El **neutrofil** l'è on eritrocitt granulocitt. El misura dai 9 ai 12 micrometer e l'è circa el 60-70% di eritrocitt del sangu uman. Viven al massim on quaj dì e servissen per combatt, con la fagocitosi, i batteri e i fonsg.
Charles de Gaulle

El **Charles André Joseph Marie de Gaulle** (Lilla, 22 de november del 1890 – Colombey-les-Deux-Églises, 9 de november del 1970) a l'è staa on general, politegh e scrittor frances, in tra quej che han faa la storia de la noeuva Franza dopo de la guerra mondiala.

L'era offizial del governo franzes, e dopo de l'armistizzi che l'ha menaa a la nassita del governo fantosc de la Franza de Vichy l'è 'ndaa a Londra cont el governo in esili de la Franza libera.

L'è staa capo provvisori del Stat dal 1944 al 1946 e e ultem President del Consili (1958-1959) de la IV Republega, l'ha menaa innanz l'ideja de la V Republega, e l'è staa el sò primm president dal 1959 al 1969.

## Alter progett
Dario Fo

El **Dario Fo** (Sangian, 24 de marz del 1926 - Milan, 13 de ottober del 2016) a l'è staa on autor de teater, ator, scrittor, pittor e attivista italian.
A l'è staa nominaa Premi Nobel de la Letteradura in del 1997. Del 1954 al 2013 a l'è staa sposaa con l'atris Franca Rame.

## Mort
El trides de Otober de l'ann del Signor 2016 el Dario Fo l'è 'ndaa al fopon per via d'ona maladia respiratoria che l'eva faa insci che l'era 'ndaa a l'ospedal Luigi Sacco de Milan. El Sam Donaldson de la TV Americana ABC l'ha dii che chess chi l'è 'l dì che 'l teater l'è 'ndaa al fopon anca lu.

## Riferiment
* Enciclopedia Treccani

## Varda anca
* Mistero buffo
Strč prst skrz krk

**Strč prst skrz krk** l'è on deslengualengua de la lengua ceca e de la lengua slovacca, che 'l voeur dì "casces giò on dit in la gora". La soa caratteristega l'è de veggh nissuna vocala scrivuda, ma gh'è di shwa dopo di "r", fenomen spantegaa in di lengov slav, per esempi in "Trst" (Triest) o "Smrt" (mort).
**Strč** l'è la segonda persona singolara de l'imperativ del verb *strčit* ("infilà", "sping"); **prst** ("did") l'è on sostantiv mascolin accusativ singolar, istess **krk** (sia "gora" che "coll") con la proposizion **skrz**  ("travers")

Soratutt in Cechia l'è devegnuu squas a vess on mott nazional, e se pò crompà di majett con su scritt el motto.
Kwangmyong

**Kwangmyong** l'è ona Red intranet de la Corea del Nord, nassuda in del 2002, che la da ai cittadin nordcorean di sitt web, di newsgroup e on motor de ricerca.

Kwangmyong l'è on servizzi publegh e a gratis, e in Corea del Nord domà pocch autorizzaa pòden andà in su l'Internet normal.

## Vos correlaa
*Censura in Corea del Nord
*Internet in Corea del Nord
Sostanz psicoattiv

I **sostanz psicoattiv**, o anca **droeugh** o **sostanz psicotrop** hinn di sostanz chimegh che lavoren in sul sistema nervos central. La soa azion la comporta di cambi in del umor, el comportament o el stat de coscienza. Donca, hinn dividuu in allucinogen, che muden la percezion de la realtà, in calmant, che relassen el sistema nervos e stimolant, che ecciten el sistema nervos.